b'\n_START_ARTICLE_\nJames Barnes (general)\n_START_SECTION_\n\xc5\xbdivljenjepis\n_START_PARAGRAPH_\nRodil se je v Bostonu, kjer je kon\xc4\x8dal Bonstonsko latinsko \xc5\xa1olo (Boston Latin School) in leta 1829 je kon\xc4\x8dal Voja\xc5\xa1ko akademijo ZDA; njegov so\xc5\xa1olec na akademiji je bil tudi Robert E. Lee. Diplomiral je peti izmed 46 kadetov. Kot drugi poro\xc4\x8dnik je bil dodeljen 4. artilerijskemu polku, a je kmalu postal predavatelj taktike in franco\xc5\xa1\xc4\x8dine na akademiji._NEWLINE_31. julija 1836 je izstopil iz voja\xc5\xa1ke zasluge in postal \xc5\xbeelezni\xc5\xa1ki in\xc5\xbeenir; leta 1839 je postal superintendent Western Railroad; slednji polo\xc5\xbeaj je zasedal 22 let._NEWLINE_26. julija 1861 je bil aktiviran v voja\xc5\xa1ko slu\xc5\xbebo in sicer je postal polkovnik Zvezne vojske ZDA ter poveljnik 18. massachusettskega polka. 10. julija 1862 je postal poveljnik 1. brigade 1. divizije 5. korpusa. Za zasluge v vodenju brigade je bil 4. aprila 1863 povi\xc5\xa1an v brigadnega generala prostovoljcev ZDA (retroaktivno z 29. novembrom 1862). 5. maja 1863 je prevzel poveljstvo 1. divizije istega korpusa, s katero se je udele\xc5\xbeil bitke za Gettysburg, med katero je bil ranjen._NEWLINE_15. januarja 1866 je bil izvzet iz prostovoljne sestave, medtem ko je bil dva dni prej (13. januarja) predsednik ZDA Andrew Johnson Barnesa predlagal za povi\xc5\xa1anje v \xc4\x8dastnega brevetnega generalmajorja Prostovoljcev ZDA; 12. marca istega leta je Senat ZDA potrdil povi\xc5\xa1anje, pri \xc4\x8demer je bil podeljen retroaktivno z dnem 13. marcem 1865._NEWLINE_Po vojni se je vrnil k \xc5\xbeeleznici in postal \xc4\x8dlan vladne komisije, ki je nadzorovala gradnjo Union Pacific Railroad.'